wickkiey/tamil-wikipedia-chunked huggingface dataset:
# ஹெப்டதலான்

## ஹெப்டதலானில் உள்ள 7 விளையாட்டுகள்

1. 100 மீட்டர் தடை தாண்டும் ஓட்டம்
1. உயரம் தாண்டுதல்
1. குண்டு எறிதல்
1. 200 மீட்டர் ஓட்டப்பந்தயம்
1. நீளம் தாண்டுதல்
1. ஈட்டி எறிதல்
1. 800 மீட்டர் ஓட்டப்பந்தயம்
# ஹெப்டதலான்

## இதனையும் காண்க

- சுவப்னா பர்மன்
# மாபெரும் தமிழ்க் கனவு (நூல்)

**மாபெரும் தமிழ்க்கனவு** (Maberum Tamilkanavu) என்பது 2019-ஆம் ஆண்டில் இந்து தமிழ் நாளிதழின் அங்கமான தமிழ் திசை பதிப்பகத்தால் வெளியிடப்பட்டுள்ள நூலாகும். இந்த நூலைப் பத்திரிகையாளர் **சமஸ்** எழுதியுள்ளார். இந்த நூல் தமிழ் ஆளுமையான சி. என். அண்ணாத்துரை அவர்களின் வாழ்க்கை வரலாறு, அவருடைய தேர்ந்தெடுக்கப்பட்ட சட்டமன்ற, நாடாளுமன்ற உரைகள், அவருடைய அரிய பேட்டிகள், கட்டுரைகள் போன்றவற்றைக் கொண்ட ஒரு தொகுப்பாக இருக்கிறது. முன்னதாக 2017 ஆம் ஆண்டு வெளியான தெற்கிலிருந்து ஒரு சூரியன் நூல் தொடர்ந்து விற்பனை அதிகரித்து வருவதைத் தொடர்ந்து இந்த நூல் வெளியாகியுள்ளது.
# கார்த்திகா முரளிதரன்

**கார்த்திகா முரளிதரன்** (*Karthika Muralidharan)* கேரளாவைச் சேர்ந்த ஓர் இந்திய நடிகை ஆவார். புகழ்பெற்ற இந்தியத் திரைப்பட ஒளிப்பதிவாளர் சி. மு. முரளிதரனின் மகள் ஆவார். மலையாள நடிகர் துல்கர் சல்மான் உடன் இணைந்து 2017 ஆம் ஆண்டில் மலையாளத் திரைப்படமான காம்ரேடு இன் அமெரிக்கா என்ற திரைப்படத்தில் கார்த்திகா அறிமுகமானார். இவரது இரண்டாவது திரைப்படம் நடிகர் மம்மூட்டியுடன் இணைந்து நடித்த அங்கிள் என்ற திரைப்படமாகும்.
# கார்த்திகா முரளிதரன்

## திரைப்படங்களின் பட்டியல்

| ஆண்டு | படம் | பாத்திரம் | மொழி | இணை நடிகர் | குறிப்பு | மேற்கோள் |
| --- | --- | --- | --- | --- | --- | --- |
| 2017 | *காம்ரேடு இன் அமெரிக்கா* | சாரா | மலையாளம் | துல்கர் சல்மான் | அறிமுகம் |  |
| 2018 | அங்கிள் | சுருதி | மலையாளம் | ம்ம்மூட்டி | வெளியானது | } |
# விக்கிப்பீடியா:Statistics/weekly/7-Apr-2019
# தசிடிங் மடாலயம்

**தசிடிங் மடாலயம்**(*Tashiding Monastery*) என்பது வடகிழக்கு இந்தியாவின் மேற்கு சிக்கிமில் உள்ள திபெத்திய பௌத்தத்தின் நியிங்காமா பிரிவின் ஒரு புத்த மடாலயமாகும். ராதொங் சு மற்றும் ரங்கீட் நதி இடையே கெய்சிங்கிலிருந்து 40 கிலோமீட்டர் தூரத்திலும், மற்றும் தென் கிழக்கு யூக்சாமிலிருந்து 19 கிலோமீட்டர் தூரத்திலும் அமைந்துள்ளது. தசிடிங் மடாலயம் (கோம்பா) தஷிடிங் என்ற நகரதிற்கு அருகில் உள்ளது, இது சிக்கிமின் மிகவும் புனிதமான மடாலயம் ஆகும்.  
"திசைப்படுத்தப்பட்ட மைய மகிமை" என்று பொருள்படும், தசிடிங் மடாலயம் 1641 ஆம் ஆண்டில் திபெத்திய பௌத்தத்தின் நியிங்காமா பிரிவைச் சேர்ந்த நகடாக் செம்பா செம்போ புன்சாக் ரிக்சிங் என்பவரால் நிறுவப்பட்டது. நகடாக், சிக்கிமின் முதல் அரசான யுக்சாமின், முடிசூட்டிக் கொண்ட மூன்று ஞானிகளுள் ஒருவராக இருந்தார். இது 1717 ஆம் ஆண்டில் மூன்றாவது சொகயால் சக்கர் நம்க்யால் ஆட்சியின் போது நீட்டிக்கப்பட்டது. பூம்சு விழாவானது திபெத் நாட்காட்டியின் முதல் மாதத்தின் 14 வது மற்றும் 15 வது நாளில் நடைபெறும் ஒரு பிரபலமான திருவிழா ஆகும்.  
தசிடிங் மடாலயம் புத்த மதத்தின் ஒரு பகுதியாகும். இது சிக்கிமின் யுக்சாம் பகுதியின் முதல் மடாலயம் என அறியப்பட்டது . துப்தி மடாலயம் , நார்பங்க் சோர்டன் , பெம்யங்ஸ்ட் மடாலயம் , ராப்டென்ஸ்ட் இடிபாடுகள், சங்கா சோலிங் மடாலயம் , மற்றும் கச்சப்பால்ரி ஏரி என்றெல்லாம் அறியப்படுகிறது.
# தசிடிங் மடாலயம்

## புராணங்கள்

மிகவும் புகழ்பெற்ற இந்த மடாலயத்திற்கும், இங்கு நடத்தப்படும் பூம்சு பண்டிகைக்கும் பல புராணங்களும் உள்ளன. ஒரு உள்ளூர் புராணக்கதையின்படி குரு பத்மசம்பவரின் படி இந்த இடத்தை தேர்வு செய்ய காற்றில் அம்பு தொடுக்கப்பட்டது. அம்பு எங்கு சென்றதோ அங்கு அவர் தியானத்தில் அமர்ந்தார், பின்னர் அந்த இடம் இறுதியில் தசிடிங் மடாலய தளம் ஆனது.  
சிக்கிமின் யுக்ஸாமில் முதல் சோகையால் பகுதியின்படி குகைகளில் வாழ்ந்த மூன்று துறவிகளைப் பற்றிய மற்றொரு புராணக் கதை உண்டு. மூன்றுத் துறவிகளும் கஞ்சஞ்சங்கா மலையின் உச்சியில் தெய்வீக நிகழ்வினால் ஏற்பட்ட பிரகாசமான ஒளி ஒன்றைக் கண்டதாகக் கூறப்படுகிறது, தற்போது தசிடிங் மடாலயம் கட்டப்பட்டுள்ள இடத்தில் அருகே இது நடந்ததை ஒரு கட்டிடம் பிரதிபலிக்கிறது. ஒரே சமயத்தில், வாசனையை வெளிபடுத்தி அதனைத் தொடர்ந்து தெய்வீக இசையைப் பறைசாற்றுவது குறிப்பிடத்தக்கது. இந்த அசாதாரண நிகழ்விற்குப் பின்னர் இந்த தளத்தை விஜயம் செய்த முதலாவது சோக்யால், இங்கு ஒரு சிறிய கோட்டை அமைத்து அதற்கு *தாங்வா-ரங்-க்ரோல் என்று பெயரிட்டார்.<sup data-ve-ignore="true">&#x5B; *<span title="This claim needs references to reliable sources. (September 2012)">சான்று தேவை</span>'' &#x5D;</sup>
# தசிடிங் மடாலயம்

## நிலவியல்

இந்த மடாலயம் 1465 மீ உயரத்தில் அமைந்துள்ளது. இதனை மையமாகக் கொண்டு ரத்தோங் சூ மற்றும் ரங்கீட் ஆறுகளின் சங்கமத்திற்கு மேலே உள்ள இதய வடிவிலான மலை அல்லது ஹெல்மெட் வடிவ மலை கஞ்சங்சங்கா மலையில் நேர்த்தியாக அமைந்துள்ளது. யூக்சம் நகரிலிருந்து 16 கிமீ தூரமும், கெய்சிங்கிலிருந்து லெக்ஷிப் வழியாக 40 கிமீ &nbsp;தூரமும் கொண்டது.  
புவியியல் ரீதியாக இந்த தஷிடிங் மடாலயம் தசிடிங் நகரத்தைச் சுற்றியுள்ள பௌத்த புனிதர்கள் தியானம் செய்த நான்கு தெய்வீக குகைகளுக்கு நடுவே நான்கு முக்கிய திசைகளில் அமைந்துள்ளது. கிழக்கில் ஷர்ச்சோக் பெபூக், தெற்கில் கந்தோசாங்க்பு, மேற்கு திசென்பக் குகை மற்றும் வடக்கில் லஹ்ரி நிகிங்ஃபோக் என்பதாகும். இந்த மடாலயத்தில் உள்ள முக்கிய தெய்வம் தசிடிங் ஆகும். எனவே மடாலயம் 'தக்கர் தசிடிங்' என்றும் அழைக்கப்படுகிறது.
<sup data-ve-ignore="true">&#x5B; *<span title="This claim needs references to reliable sources. (September 2012)">சான்று தேவை</span>* &#x5D;</sup>
# தசிடிங் மடாலயம்

## திருவிழாக்கள்

பூம்சு பண்டிகை, பழங்காலகுரு பத்மசம்பவாவுடன் இணைக்கப்பட்டுள்ளது, திபெத்திய நாட்காட்டியின் முதலாம் மாதத்தில் முழு சந்திர நாளுக்கு முன்னால் இரவில் ஒவ்வொரு ஆண்டும் பொதுமக்களின் காட்சிக்காக திறந்து வைக்கப்பட்டிருக்கும். அப்போது மடாலயத்தில் புனித நீர் வைக்கப்பட்டிருக்கும். **பூம்சு** (பூம் = பானை; சூ = நீர்) என்பது எதிர்காலத்தை முன்னறிவிப்பதற்காக கொண்டாடப்படும் பௌத்த திருவிழா ஆகும். இந்த குகையில், ரத்தோங் சாவின் நீர் ஒரு வருடம் முழுவதும் தசிடிங் மடாலயத்தில் சேமித்து வைக்கப்பட்டுள்ளது. இவ்விழாவில் லாமாக்கள் நீர் மட்டத்தை ஆய்வு செய்வதனால் அது புனித நீர் திருவிழா என்று அழைக்கப்படுகிறது. ஒரு வருடத்திற்கும் மேலாக குவளைகளில் சேமித்து வைக்கப்பட்டுள்ள நீரின் அளவு மற்றும் தரத்தில் மாற்றங்கள் அடுத்த ஆண்டில் சிக்கிம் மற்றும் அதன் மக்களது நலன்களை கணிக்கும் என்று நம்பப்படுகிறது. நீரானது விளிம்பு வரை (அது 21 குவளைகள் அளவு வரை) நிரம்பினால், அடுத்த வருடம் வளமானதாக இருக்கும். காலியாக இருந்தால், பஞ்சம் தொடரும், அது அரை மட்டம் நிரம்பினால், ஒரு வளமான ஆண்டாக இருக்கும் என கணிதக் கப்படுகிறது. தண்ணீர் மண்ணால் மாசுபட்டால் அது சண்டை மற்றும் மோதல்களின் அடையாளம் என்று பொருள்படும். ஒருமுறை பரிசோதிப்பு மற்றும் பூம்சு திருவிழா முடிவடைந்தவுடன், லாமாக்கள் ஆற்றில் இருந்து புதிய நீரைக் கொண்டு பூர்த்திசெய்து அடுத்த வருடத்திற்கான பணிகளை துவங்க ஆரம்பிப்பார்கள்  
குவளையில் இருந்து புனித நீர் எடுத்துக்கொள்வதற்காக பின்பற்றப்பட்ட நடைமுறை, முதல் கோப்பையின் புனித நீர் அரச குடும்பத்தின் உறுப்பினர்களை ஆசீர்வதிக்கும், இரண்டாம் கோப்பை லாமாக்களுக்கு மற்றும் மூன்றாம் கோப்பை நீர் பக்தர்களுக்கு விநியோகிக்கப்படுகிறது. சிக்கிமின் எல்லா பகுதிகளிலிருந்தும் புனித நீரினால் ஆசீர்வாதம் பெற பக்தர்கள் இங்கு வருகை தருகின்றனர். இந்த விழா பண்டார தீபகற்பத்தில் (திபெத்திய இனக்குழுக்கள்) முக்கியத்துவம் வாய்ந்ததாக இருப்பதால், "நதிகளின் உயிர் நீரைக் கொண்டிருக்கும் நீர்" என்ற பெரும் மரியாதையை கொண்டுள்ளது. பிப்ரவரி / மார்ச் மாதத்தில் கிரிகோரியன் நாட்காட்டியின்படி , முதல் திபெத்திய மாதத்தின் அல்லது மாதாவின் இந்துமத மாதத்தின் முழு நாளான 15 வது நாளில் இந்த விழா நடைபெறுகிறது.
திருவிழாவின் முக்கிய நோக்கம் நீர் ஒரு விலையுயர்ந்த வளமாகவும் அதன் தூய்மையை பாதுகாப்பாக வைத்திருப்பதும் என்பதாகும். தீர்க்கதரிசனம் மக்களுக்கு ஒரு செய்தியை அனுப்புகிறது. நீரோடைகளை அசுத்தமாக்காமல் காக்கப்பட வேண்டும், ஏனெனில், அது சுற்றுச்சூழலுக்கு மிகவும் முக்கியத்துவம் வாய்ந்தது என்ற செய்தியை பரப்புகிறது..
# வடமேற்கு மண்டலம் (கமரூன்)

**வடமேற்கு மண்டலம்** கமரூன் நாட்டின் தெற்கு பகுதியில் உள்ளது. இது கமரூன் நாட்டின் மேற்கே அமைந்த மேட்டு நில பகுதியாகும். இதன் எல்லைகள் முறையே தென்மேற்கே தென்மேற்கு மண்டலம், தெற்கே மேற்கு மண்டலம், கிழக்கே அடமாவா மண்டலம் மற்றும் வடக்கே நைஜீரியா நாடும் அமைந்துள்ளது. பமென்டா இதன் தலைநகர் ஆகும்.
# மலேசியத் தமிழ்

**மலேசியத் தமிழ்** (*Malaysian Tamil*) அல்லது **மலேயாத் தமிழ்** என்றழைக்கப்படும் இம்மொழி மலேசியாவில் பேசப்படும் ஒரு உள்ளூர் மாற்றுத் தமிழ் மொழி ஆகும். இது மலேசியா, மலாய் மற்றும் மாண்டரின் ஆகிய மொழிகள் இணைந்த மலேசியக் கல்வி மொழிகளில் ஒன்றாகும். மலேசியத் தமிழர்களுக்கும் இந்தியத் தமிழர்களுக்கும் உள்ள சொல்லகராதியில் பல வேறுபாடுகள் உள்ளன.
# மலேசியத் தமிழ்

## செல்வாக்கு

வணிகப் பரிவர்த்தனைகளை செய்வதற்காக ஒரு பொதுவான மொழியாக தமிழ் மொழியானது ஆரம்ப வணிகத்தில் தொடர்புடைய எல்லா பகுதியினராலும் புரிந்துகொள்ளப்படும் என்று பயன்படுத்தப்பட்டது. வரலாற்றாளர்களான சே.வி. செபாசிடியன், கே.டி. திருநாவுக்கரசு, மற்றும் ஏ.வி. ஏமில்டன் போன்றோர் வரலாற்று காலங்களில் மலேசியா மற்றும் இந்தோனேசியாவில் தமிழ் வர்த்தகம் பொது மொழியாக இருந்தது எனப் பதிவு செய்துள்ளனர். மலேசியாவின் சுமத்திரன் மற்றும் மலாய் தீபகற்பம் ஆகியவற்றில் கடல்சார்ந்த வணிகத்தில் தமிழின் முக்கியத்துவம் பல நூற்றாண்டுகளாகவும் மலாய் தீபகற்பத்தில் மலாய் மொழியிலும் 15 முதல் 19 ஆம் நூற்றாண்டு வரையான காலப்பகுதியில் வணிக ரீதியான நடவடிக்கைகள் காரணமாகத் தொடர்ந்தது. 17 ஆம் நூற்றாண்டில் டச்சு கிழக்கிந்திய நிறுவனம் அதன் கடிதத்தின் ஒரு பகுதியாக தமிழ் மொழியைக் கட்டாயப்படுத்தியது. 19 ஆம் நூற்றாண்டில் மலாக்கா மற்றும் பிற கடல் துறைகளில், மலாய் மொழியியல் தொடர்பான புத்தகங்கள் மற்றும் கணக்குப்பதிவேடு புத்தகங்கள் ஆகியவை பெரும்பாலும் தமிழில் இருந்தன.  
தமிழ் மொழியில் இருந்து வந்த சில சொற்கள் மலாய் மொழியில் பயன்படுத்தப்படுகின்றன. அதைப் (சில சமயம் சமசுகிருதமயமாக்கல்) போன்ற அன்றாட வாழ்வில் பயன்படுத்தும் சொற்களை பின்வருமாறு பட்டியலில் காணலாம்.
| கடை | கெடை (kedai) | சாப் (shop) |  |
| --- | --- | --- | --- |
| கப்பல் | காப்பால் (kapal) | சிப் (ship) |  |
| முத்து | முத்தியாரா (mutiara) | பியர்ல் (pearl) |  |
| வகை | பாகாய் (bagai) | டைப் (type) |  |
| நகரம் | நெகாரா (negara) | சிட்டி (city) |  |
| பூமி | பூமி (bumi) | இயர்த் (earth) |  |
| சுவர்க்கம் | சியுர்கா (syurga) | எவன்/பேரடைசு (heaven/ paradise) |  |
| அநியாயம் | அநியாய (aniaya) | இன்சசுடிசு (injustice) |  |
| இரகசியம் | ரஃகசியா (rahsia) | சீக்ரெட் (secret) |  |
| வண்ணம் | வர்னா (warna) | கலர்சு (colours) | } |
# தென்மேற்கு மண்டலம் (கமரூன்)

**தென்மேற்கு மண்டலம்** கமரூன் நாட்டின் பத்து மண்டலங்களில் ஒன்று ஆகும். புவா இதன் தலைநகர் ஆகும். இதன் மக்கள் தொகை 838042. வடமேற்கு மண்டலம் மற்றும் தென்மேற்கு மண்டலம் இரண்டும் சேர்த்து ஆங்கிலம் பேசும் கமரூன் பகுதியாகும். இதன் எல்லைகள் முறையே வடகிழக்கே வடமேற்கு மண்டலம், கிழக்கே மேற்கு மண்டலம், தென்கிழக்கே லிட்டோரல் மண்டலம், தெற்கே கினி வளைகுடா (அட்லாண்டிக் பெருங்கடல் பகுதி), மேற்கு மற்றும் வடக்கே நைஜீரியா நாடு அமைந்துள்ளது.
# பேரளம்–காரைக்கால் இருப்புப்பாதை

**பேரளம்–காரைக்கால் இருப்புப்பாதை** ஒரு கிளை வழி ஆகும். இது தென்னிந்தியாவின் தமிழ்நாட்டிலுள்ள பேரளத்தையும், மற்றும் புதுச்சேரியிலுள்ள காரைக்கால் நகரத்தையும் இணைக்கும் இருப்புப்பாதை வழியாகும்.
# பேரளம்–காரைக்கால் இருப்புப்பாதை

## வரலாறு

1895 ஆம் ஆண்டு டிசம்பர் மாதத்தில் பிரெஞ்சு இந்தியாவின் கட்டுமானத்திற்காக பேரளம் சந்திப்பு மற்றும் காரைக்கால் இடையேயான இந்த குறுகிய இருப்புப்பாதை கிளை வலையமைப்பை அங்கீகரித்தது. பிரஞ்சு அரசாங்கம் 1.201.840 ₣ (தோராயமாக 2014) முதலீடு செய்தது. பின்னர் தி கிரேட் தென்னிந்திய ரயில்வே மூலமாக கட்டமைப்பு செய்யப்பட்டது (பின்னர் இதுதென்னிந்திய ரயில்வே நிறுவனத்துடன் இணைக்கப்பட்டது) மற்றும் மக்கள் பயன்பாட்டிற்கு 1898 மார்ச்சு 14 அன்று திறக்கப்பட்டது.
# பேரளம்–காரைக்கால் இருப்புப்பாதை

## வரலாறு

### சரக்கு / வணிகப் போக்குவரத்து

காரைக்கால் துறைமுகத்திற்கான ரயில் இணைப்பு மற்றும் ரயில் மூலம் பிரித்தானிய இந்தியாவில் சரக்குகளை பரிமாறிக் கொண்டது இந்த வழி, மயிலாடுதுறை சந்திப்புக்கு மேலும் இணைப்பு வழங்குவதால், இது பிரதான பாதையில் விழுகிறது. சிமெண்ட், உரங்கள், ஓடுகள், மரம், மண்ணெண்ணெய், அரிசி, கோதுமை, தானியங்கள், பருப்பு வகைகள் மற்றும் நெல் போக்குவரத்துகளில் முக்கிய பொருட்கள். பாண்டிச்சேரி ரோலிங் மில்ஸிற்கான ஜவுளி ஆலைகள் மற்றும் இரும்புத் துகள்களுக்காக அழுத்தம் செய்யப்பட்ட பருத்தி மற்றும் நிலக்கரி போன்ற அத்தியாவசிய பொருட்களும், உற்பத்தி செய்யப்பட்டு, முழுமையான உற்பத்தி நாடு முழுவதும் வழங்கப்பட்டன. சரக்கு போக்குவரத்து அடர்த்தி நன்றாக இருந்தபோதிலும், பயணிகள் போக்குவரத்து மற்றும் சேவைகள் ஆகியவை நிறுத்தி வைக்கப்பட்டன.
# அகரம் (கிருஷ்ணகிரி)

**அகரம்** (AGARAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# அகரம் (கிருஷ்ணகிரி)

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1199 வீடுகள் உள்ளன. கிராமத்தின் மொத்த மக்கள் தொகையானது 5036 ஆகும். இதில் ஆண்கள் எண்ணிக்கை 2625, பெண்களின் எண்ணிக்கை 2411 என உள்ளது. மக்களின் கல்வியறிவு விகிதமானது 62. % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அகசிப்பள்ளி

**அகசிப்பள்ளி** (AGASIPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# அகசிப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 5 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 2811 வீடுகள் உள்ளன. கிராமத்தின் மொத்த மக்கள் தொகையானது 12915 ஆகும். இதில் ஆண்கள் எண்ணிக்கை 6548, பெண்களின் எண்ணிக்கை 6367 என உள்ளது. மக்களின் கல்வியறிவு விகிதமானது 63.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நெடுங்கேணி

**நெடுங்கேணி** இலங்கையின் வவுனியா மாவட்டத்தில் அமைந்துள்ள ஒரு நகரம் ஆகும். இந்த நகரம் வழியாக செல்லும் **B334** சாலை ஒருபுறம் ஒட்டுசுட்டான் மற்றும் புளியங்குளம் நகரை இணைக்கிறது. மேலும் மறுபுறத்தில் **B296** சாலை மூலம் புளியங்குளம் நகரை முல்லைத்தீவு மாநகருடன் இணைக்கிறது.
# முத்துவிஜயரகுநாத சேதுபதி

**முத்துவிஜயரகுநாத சேதுபதி** அல்லது **திருவுடையாத் தேவர்** (ஆட்சிக் காலம் 1713-1725) என்பவர் இராமநாதபுரம் சமஸ்தான மன்னராவார். இவர் முத்து வயிரவநாத சேதுபதிக்கு அடுத்து ஆட்சிக்கு வந்தவராவார். இவர் முத்துவயிரவநாத சேதுபதியின் தம்பி ஆவார்.
# முத்துவிஜயரகுநாத சேதுபதி

## பதவி ஏற்பு

திருவுடையாத் தேவர் என்னும் இயற்பெயரை உடைய இவர் கி.பி.1713ல் முத்து விஜயரகுநாத சேதுபதி என்ற பெயருடன் சேதுபதி மன்னரானார். இவர் இராமநாதபுரத்தில் ஆண்டுதோறும் புரட்டாசி திங்களில் நடைபெறும் விஜயதசமி (தசரா விழா) விழா அன்று முடிசூட்டிக் கொண்டதால் இவர் முத்து விஜய ரகுநாத சேதுபதி என்ற பெயரை ஏற்றார். முத்து விஜய ரகுநாத சேதுபதி என்ற பட்டப் பெயரானது இவருக்கு முன் ஆண்டவர்களான ரெகுநாத கிழவன் சேதுபதிக்கும், ரெகுநாத திருமலை சேதுபதிக்கும் இருந்ததுள்ளன.
# முத்துவிஜயரகுநாத சேதுபதி

## நிர்வாகம்

முத்துவிஜயரகுநாத சேதுபதி அன்றைய சேதுநாட்டை 72 இராணுவப் பிரிவுகளாகப் பிரித்து, ஒவ்வொரு பிரிவிற்கும் ஒரு சேர்வைக்காரரை நியமித்தார். அந்தந்தப் பிரிவுகளுக்குள் அதில் அடங்கியுள்ள கிராமங்களின் வருவாய் கணக்குகளைப் பராமரிப்பதற்காக மதுரைச் சீமைகளிலிருந்து பட்டோலை பிடித்து எழுதும் வேளாண் குடிமக்களை வரவழைத்து அவர்களை நாட்டுக்கணக்கு என்ற பணியில் அமர்த்தினார். அடுத்ததாக அரசின் வலிமையை நிலைநிறுத்தி சேதுநாட்டைக் காப்பதற்காக மூன்று புதிய கோட்டைகளை முறையே ராஜசிங்கமங்கலம், பாம்பன், கமுதி ஆகிய ஊர்களில் அமைத்தார். கமுதிக்கோட்டை புதுமையான முறையில் வட்டவடிவில் மூன்று சுற்று மதில்களுடன் அமைக்கப்பட்டது.
# முத்துவிஜயரகுநாத சேதுபதி

## இறப்பு

இரகுநாத கிழவன் சேதுபதியின் மகனாக இருந்தும் செம்பிநாட்டு மறவர் குல பெண்மணிக்குப் பிறக்காத காரணத்தால் சேதுபதி பட்டம் மறுக்கப்பட்ட பவானி சங்கரத் தேவர் புதுக்கோட்டை, தஞ்சை மன்னர்களது உதவியுடன் இராமநாதபுரம் கோட்டையைப் பிடிப்பதற்கு முற்பட்டார். இவரை சேதுநாட்டின் வடக்கு எல்லையில் சந்தித்துப் பொருதுவதற்காக சென்ற பொழுது முத்து விஜயரகுநாத சேதுபதி வழியில் வைசூரி நோயினால் பாதிக்கப்பட்டு இராமநாதபுரம் திரும்பியதும் கி.பி.1725இல் மரணம் அடைந்தார். இவருக்குப் பின்னர் *சுந்தரேஸ்வர ரகுநாத சேதுபதி* என்பவர் மன்னராக பொறுப்பேற்றார். ஆனால் அவரைப் போரில் கொன்று பவானி சங்கர சேதுபதி மன்னரானார்.
# கமுதிக்கோட்டை

**கமுதிக்கோட்டை** என்பது தமிழ்நாட்டின், இராமநாதபுரம் மாவட்டம், கமுதியில் இருந்த ஒரு கோட்டையாகும். இந்தக் கோட்டையானது இராமநாதபுரம் சமஸ்தான மன்னரான முத்துவிஜயரகுநாத சேதுபதி காலத்தில் கட்டப்பட்டதாகும்.
# கமுதிக்கோட்டை

## அமைப்பு

கமுதிக்கோட்டை, வட்டவடிவில் உள்ளது. இக் கோட்டையானது கமுதியில் குண்டாற்றின் வடக்குக் கரையின் பாறைகள் நிறைந்த பகுதியில் கட்டப்பட்டுள்ளது. தமிழ்நாட்டில் பாரம்பரிய முறைப்படி கோட்டைவாசல், கொத்தளங்கள், அகழி என்ற கூறுகளிடன் செவ்வக வடிவில் அமைக்கப்படுவதே மரபு. ஆனால் இந்த மரபுகளினின்றும் மாறுபட்டதாக இந்தக் கோட்டையானது வட்டவடிவில் மூன்று சுற்று மதில்களுடன் அமைக்கப்பட்டிருந்தது. இதனை அமைத்தவர்கள் பிரெஞ்சு நாட்டு பொறியியல் வல்லுநர்கள் என இராமநாதபுரம் சமஸ்தான மேனுவல் தெரிவிக்கின்றது.
# ஆர்சோனிக் அமிலம்

(As(OH)<sub>3</sub>)ஆனது H<sub>3</sub>AsO<sub>3</sub> சேர்மத்தின் நிலையான அமைப்பு மாற்ற சமநிலை வடிவமாகும்.]]
(பாசுபோனிக் அமிலம் எனவும் அழைக்கப்படுகிறது) H<sub>3</sub>AsO<sub>3</sub>க்கு எதிராக ஐந்து இணைதிறன் கொண்ட அமைப்பு மாற்ற சமநிலை வடிவமாக இருக்கிறது.]]
**ஆர்சோனிக் அமிலம்** (Arsonic acid) ஆர்சோனிக் அமிலங்களில் எளிய மற்றும் முதலாவது சேர்மமாகும். இது ஒரு கருத்தியலான சேர்மமாகும். இருப்பினும், அமைப்பு மாற்ற சமநிலை வடிவ ஆர்சீனியசு அமிலமானது (As(OH)<sub>3</sub>) நிலைத்தன்மை பெற்ற சேர்மமாகும். HAsO(OH)<sub>2</sub> சேர்மத்தின் நிலையற்ற தன்மைக்கெதிராக, அதனையொத்த விகிதாச்சார வாய்ப்பாட்டைக் கொண்ட பாசுபரசு சேர்மம் நான்முகி வடிவ அமைப்பு மாற்ற சமநிலை வடிவச் சேர்மமாக அமைகிறது. இதைப்போன்றே, பினைல்ஆர்சோனிக் அமிலம் போன்ற கரிம வழிப்பொருட்கள் ஐந்து இணைதிறன் கொண்ட மைய அணுவைக் கொண்டு நான்முகி வடிவத்தில் காணப்படுகின்றன.  
வேறுபட்ட பினிக்டோஜென்களைக் கொண்டுள்ளதைத் தவிர்த்து இதனையொத்த அமிலங்களும் இருக்கின்றன. இதற்குச் சமானமான பாசுபரசு வகை அமிலமானது பாசுபோனிக் அமிலமாகும்.
# இராமநாதபுரம் மண்டை நாய்

**இராமநாதபுரம் கோம்ப நாய்**, **இராமநாதபுரம் கோம்பை நாய்** அல்லது **மந்தை நாய்** (*Ramanathapuram komba dog அல்லது manthai dog*) என்பது தமிழ்நாட்டின், இராமநாதபுரம் மாவட்டத்தில் காணப்படும் ஒரு நாய் இனமாகும். இரமநாதபுர மாவட்டத்தின் பல கோயில் சிற்பங்களில், இந்த நாயின் சிற்பம் காணப்படுவதால் இந்த மாவட்டத்தில் இந்த நாய் நீண்டகாலமாக இருப்பது தெரியவருகிறது.
# இராமநாதபுரம் மண்டை நாய்

## விளக்கம்

இந்த நாயானது 26 முதல் 30 அங்குலம் வரை உயரமானதாகவும், பெரிய உடலையும், பெரிய கால்களையும், உறுதியான எலும்புகளுடனும், தடிமனான வாலைக் கொண்டதாக இருக்கும். மேலும் இதன் தலை பெரியதாகவும், அகன்ற தாடையுடன், கூர்மையற்ற தடித்த மூக்கை உடையதாகவும், முன் நெற்றி அகலமாக வளைந்ததாகவும், ஆட்டுக் காதுகளைப் போல நீண்டு தொங்கும் பெரிய காதுகளைக் கொண்டதாகவும் இருக்கும். இதன் அடிக்கால்களும், வால் முனையும் வெள்ளையாக இருக்கும். இது 18 முதல் 19 ஆண்டுகள் வரை வாழக்கூடியது.
# இராமநாதபுரம் மண்டை நாய்

## உட்பிரிவுகள்

இந்த நாயகளானது அவற்றின் நிறத்தைக் கொண்டு 13 பிரிவுகளாக உள்ளன அவை:  
1. சாம்பல் நாய் (சாம்பல் நிறம்)
1. கருமறை (கறுப்பும் வெள்ளையும் கலந்த நிறம்)
1. புள்ளிமறை (கருப்பு உடலில் வெள்ளைத் திட்டுக்கள்)
1. பாலமறை சாம்பல் (வெள்ளையும், சாம்பல் நிறமும் கலந்தது)
1. புலிச்சாரல் (உடலில் புலிபோல வரிகள் உள்ளது)
1. பொடி நிறமும் வெள்ளையும் கலந்த நாய்
1. பிள்ளை நாய்
1. மயிலை நாய் (வெள்ளை நிறம்)
1. செவலைச் சாம்பல் (சாப்பலும் சிவப்பும் கலந்தது)
1. செவலை (சிவப்பு நிறம்)
1. கரும்சாம்பல் (கருஞ்சாம்பல் நிறம்)
1. வெள்ளை சாம்பல் (வெண்மையும், சாம்பலும் கலந்த நிறம்)
1. பாலமறை (வெள்ளை நிற உடலில் சிவப்புத் திட்டுக்கள்)
# இராமநாதபுரம் மண்டை நாய்

## பயன்பாடு

இந்த நாய்களை பழங்காலத்தில் போருக்கும், பன்றி, முயல் வேட்டைக்கும் பயன்படுத்தியுள்ளனர். தற்போது இந்த மாவட்டத்தில் ஆட்டு மந்தைகளை மேய்க்கும் இடையர் இன மக்களால், தங்கள் ஆட்டுமந்தைகளைப் பாதுகாக்க மேய்ப்பு நாயாக வளர்க்கப்படுகிறது. ஆட்டு மந்தைகளைக் காப்பதால் இப்பெயரென்றும், இதன் தலை பெரிதாக இருப்பதால் இப்பெயர் என்றும் இருவிதமாக கூறப்படுகிறது. இது கோம்பை நாயின் ஒரு வடிவம் என்றும் கூறுவோர் சிலர் இதை *இராமநாதபுரம் கோம்பை* என்றும் குறிப்பிடுகின்றனர்.
# பண்டாரிகுளம்

பண்டாரிகுளம் (வவுனியா-03 அல்லது அதிகாரப்பூர்வ பெயர் 214E), (தமிழ்: பண்டாரிகுளம், ரோமானியம்: Paṇṭārikuḷam; சிங்களம்:පණ්ඩාරිකුලම් , ரோமானியம்: Paṇḍārikulam) என்பது இலங்கையின் வடக்கே உள்ள வவுனியாவின் புறநகர்ப் பகுதியாகும்.  
வவுனியாவைச் சூழ்ந்துள்ள பல கிராமங்களில் பண்டாரிகுளமும் ஒன்று, அவை விரிவடைந்து நகரத்துடன் இணைக்கப்பட்டுள்ளன.பண்டாரிகுளம் வவுனியாவின் மையத்தில் இருந்து 1 km (0.62 mi) தொலைவில் அமைந்துள்ளது.
# பண்டாரிகுளம்

## சொற்பிறப்பியல்

இப்பகுதியில் கருங்காலி மரங்கள் இருந்ததால் கருங்காலியடித்தோட்டம் என்று அழைக்கப்பட்ட இந்த கிராமம் வன்னிய மன்னர்கள் காலத்தில் சைவக் கோயில்களில் மாலைகள் கட்டி வழிபடும் "பண்டாரம்" குடிமக்களுக்கு வழங்கப்பட்டதாக அறியப்படுகிறது. மாவீரன் பண்டரவன்னியனின் பெயரால் பண்டாரக்குளம் "பண்டாரிகுளம்" எனப் பெயர் மாற்றம் பெற்றதாக வவுனியா வரலாற்று நூல்கள் கூறுகின்றன.
# பண்டாரிகுளம்

## அமைவிடம்

இப்பகுதி வவுனியாவில் இருந்து ஓரு கிலோமீட்டர் தொலைவில் உள்ளது. கிழக்கே வவுனியா, மேற்கே உக்குளாங்குளம் , வடக்கே குருமன்காடு மற்றும் தெற்கே தோணிக்கல் அமைந்துள்ளது.
# பண்டாரிகுளம்

## வரலாறு

1803 இல் மன்னர் பண்டார வன்னியனின் மரணத்திற்குப் பிறகு, இந்த இடம் கண்டி இராச்சியத்தின் கீழ் வந்தது. அதன் பிறகு 1815இல் கண்டி ராசதானி பிரித்தானிய பேரரசு வசமானதால் அதன் பிறகு பிரித்தானிய இலங்கையின் கீழ் கொண்டு வரப்பட்டது. 1980 களின் பின்னர் நாட்டில் இடம்பெற்ற உள்ளநாட்டு போர் காரணமாக யாழ்பாண நகரில் இருந்து வெளியேறிய மக்கள் இங்கு வாழந்த வன்னி மக்களுடன் குடியேறினர்.
# பண்டாரிகுளம்

## வரலாற்று தலங்கள்

பண்டாரிகுளம் முத்துமாரி அம்மன் கோவில் என்பது பண்டாரிகுளத்தில் உள்ள ஒரு இந்து ஆலயமாகும். இந்த கோவில் கி.பி 1522 இல் கட்டப்பட்டது. இது வவுனியா மாவட்டத்தில் உள்ள மிகப் பெரிய அம்மன் கோயிலாகும்.  
மேலும் ஆங்கிலேயர் ஆட்சி காலத்தில் வவுனியா புகையிரத நிலையத்திற்கு வருகை தரும் தொடருந்துகளை குளிர்விக்க நீர் எடுக்கும் குளமாக இது பயன்பட்டமையால் அச்சின்னங்கள் இன்றும் காணக்கூடியதாக இருக்கின்றது.
# பண்டாரிகுளம்

## கல்வி நிறுவனங்கள்

- விபுலானந்தாக் கல்லூரி
- கணித நிலையம்
- EDI
- CBI  
- லிங்கன் ஆங்கில அகடமி
# பண்டாரிகுளம்

## போக்குவரத்து

- வவுனியா புகையிரத நிலையம்
- வவுனியா பழைய பேருந்து தரிப்பிடம்
- வவுனியா புதிய பேருந்து தரிப்பிடம்
- வவுனியா விமான நிலையம்
# ஜல்பைகுரி

| leader_title = மேயர்
| leader_name =
| unit_pref = Metric
| area_footnotes =
| area_total_km2 = 90.29
| area_rank =6-ஆம் இடம் (மேற்கு வங்காளத்தில்)
| elevation_footnotes =
| elevation_m = 89
| population_total = 303,874
| population_as_of = 2011
| population_footnotes =
| population_density_km2 = auto
| population_metro =
| population_metro_footnotes =
| population_rank = 9-ஆம் இடம் (மேற்கு வங்காளத்தில்)
| population_demonym = ஜல்பைகுரியர்கள்
| demographics_type1 = மொழிகள்
| demographics1_title1 = அலுவல்
| demographics1_info1 = வங்காளம்
| demographics1_title2 = Additional&nbsp;official
| demographics1_info2 = ஆங்கிலம்
# ஜல்பைகுரி

## புவியியல்

ஜல்பைகுரி நகரம் பாகையில் அமைந்துள்ளது. இது கடல்மட்டத்திலிருந்து 75 மீட்டர் (246 அடி) உயரத்தில் உள்ளது. ஜல்பைகுரியில் டீஸ்டா ஆறு பாய்கிறது.
# ஜல்பைகுரி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, ஜல்பைகுரி நகரத்தின் மொத்த மக்கள்தொகை 1,07,341 (அதில் ஆண்கள் 53,708 மற்றும் பெண்கள் 53,633 ), ஜல்பைகுரி மாநகரத்தின் புறநகர் பகுதியுடன் சேர்த்து மொத்த மக்கள்தொகை 1,69,002 (அதில் ஆண்கள் 85,226 மற்றும் பெண்கள் 83,8787)
0–6 ஆறுவயதிற்குட்டவர்களின் எண்ணிக்கை 14,522 ஆகும். எழுத்தறிவு 90.64 % ஆகவுள்ளது. பாலின விகிதம் ஆயிரம் ஆண்களுக்கு, 983 பெண்கள் வீதம் உள்ளனர்.
இந்நகர மக்கள்தொகையில் இந்துக்கள் 96.16 %, இசுலாமியர்கள் 2.94 %, கிறித்தவர்கள் 0.42 %, பௌத்தர்கள் 0.35%, மற்ற சமயத்தவர்கள் 0.13% ஆகவுள்ளனர்.
# ஜல்பைகுரி

## ஜல்பைகுரி உள்ளாட்சி நிர்வாகம்

45 மாமன்ற உறுப்பினர்களுடன் கூடிய ஜல்பைகுரி மாநகராட்சி, இந்நகரத்தின் உள்ளாட்சி நிர்வாகத்தை மேற்கொள்கிறது.
# ஜல்பைகுரி

## போக்குவரத்து

### தொடருந்து நிலைம்

ஜல்பைகுரி மாநகரம் மற்றும் புறநகரங்களில் ஐந்து தொடருந்து நிலையங்களைக் கொண்டது. அவைகள்;  
1. ஜல்பைகுரி தொடருந்து நிலையம்
1. ஜல்பைகுரி ரோடு தொடருந்து நிலையம்
1. மோதிநகர் தொடருந்து நிலையம்
1. இராணிநகர் ஜல்பைகுரி தொடருந்து நிலையம்
1. புது ஜல்பைகுரி தொடருந்து சந்திப்பு நிலையம்
# ஜல்பைகுரி

## போக்குவரத்து

### பேருந்து வசதிகள்

வடக்கு வங்காள போக்குவரத்துக் கழக பேருந்துகள், ஜல்பைகுரி நகரத்திலிருந்து, மேற்கு வஙகாளத்தின் பிற நகரங்களையும் மற்றும் பிகார் மாநில தலைநகர் பாட்னா மற்றும் பூட்டான் நாட்டின் தெற்கு பகுதிகளுடன் இணைக்கிறது.
# ஜல்பைகுரி

## புகழ்பெற்றவர்கள்

- சுவப்னா பர்மன்
# ஜல்பைகுரி

## தட்பவெப்பம்

ஜல்பைகுரி நகரம் கோடைக்காலம், மழைக்காலம் மற்றும் குளிர்காலம் என மூன்று தட்பவெப்பங்களைக் கொண்டது.
கோடைக்காலத்தில் இங்கு பதிவான உயர்ந்தபட்ச வெப்பநிலை 41.3 பாகை செல்சியஸ் ஆகும். மழைக்காலத்தில் அதிக கனமழைபொழிவு கொண்டிருக்கும். குளிர்காலத்தில் 8 - 14 பாகை செல்சியஸ் வெப்பம் கொண்டிருக்கும்.
கடந்த சில ஆண்டுகளாக இந்நகரத்தில் அதிக வெப்பமும்; மழைப்பொழிவு குறைந்தும் வருகிறது.
# நான்சி லின்ச்

**நான்சி ஆன் லின்ச்** என்னும் **நான்சி லின்ச்** (*Nancy Lynch*) (ஜனவரி 19, 1948 அன்று பிறந்த ஒரு கணிதவியலாளர் ஆவார். இவர் ஒரு தத்துவவாதி மற்றும் மாசாச்சூசெட்சு தொழில்நுட்பக் கழகத்தின் பேராசிரியரும் ஆவார். இவர், *எம்.ஐ.டி* கணினி அறிவியல் மற்றும் செயற்கை நுண்ணறிவு ஆய்வகத்தில் ஆராய்ச்சிக் குழுவான *இ.இ.சி.எஸ்*. துறையின் மென்பொருள் அறிவியல் மற்றும் பொறியியலில் *என்.இ.சி.* பேராசிரியர் ஆவார்.
# நான்சி லின்ச்

## கல்வி மற்றும் ஆரம்ப வாழ்க்கை

லின்ச் *ப்ரூக்ளினில்* பிறந்தார். மற்றும் அவரது கல்வி பயிற்சி கணிதத்தில் இருந்தது. அவர் *புரூக்ளின்* கல்லூரி மற்றும் *எம்ஐடி* ஆகிய இடங்களில் பயின்றார். அங்கு அவர் *ஆல்பர்ட் ஆர். மேயரின்* மேற்பார்வையின் கீழ் 1972 இல்முனைவர் பட்டம் பெற்றார்.
# நான்சி லின்ச்

## பணிகள்

அவர் 1982 ஆம் ஆண்டு *எம்ஐடி* ஆசிரியராக சேருவதற்கு முன்பு, *டஃப்ட்ஸ்* பல்கலைக்கழகம், தெற்கு *கலிபோர்னியா* பல்கலைக்கழகம், *புளோரிடா* சர்வதேச பல்கலைக்கழகம், மற்றும் *ஜியார்ஜியா* தொழில்நுட்ப நிறுவனம் (*ஜார்ஜியா டெக்*) போன்ற இடங்களில் வேறு சில பல்கலைக்கழகங்களில் கணித மற்றும் கணினி அறிவியல் பேராசிரியராகப் பணியாற்றினார். அதன் பிறகு, கணிதப் படிப்பைப் புரிந்துகொள்வதில் சிக்கலான பகிர்ந்தளிப்பு முறைகளை புரிந்துகொள்வதற்கும், நிர்மாணிப்பதற்கும் அவர் பணியாற்றி வருகிறார்.  
அவரது 1985இல் செய்த பணிக்காக *மைக்கேல் ஜே பிஷர்* மற்றும் *மைக் பேட்டர்சன்* ஒரு செயலில்லாத ஒரு செயலி இருந்தால், ஒரு ஒத்திசைவு விநியோகிக்கப்பட்ட கணினியில், ஒருமித்த கருத்து ஏதும் இல்லை என்று அவர்களின் பணி காட்டியது. அவர்களது பங்களிப்பைப் பற்றி, *ஜெனிபர் வெல்ச்* இவ்வாறு எழுதினார்: "இந்த முடிவு, விநியோக முறை, கோட்பாடு மற்றும் நடைமுறை ஆகியவற்றில் மிகப்பெரிய தாக்கத்தை ஏற்படுத்தியுள்ளது. *சிஸ்டம்ஸ் டிசைனர்கள்* எந்த சூழ்நிலையிலும் அமைப்புகள் வேலை செய்யும் முறை பற்றி தங்கள் கூற்றுக்களை தெளிவுபடுத்துவதற்கு உந்துதல் கொண்டிருந்தனர்." மேலும், அவர் தேசிய *அகாடமி ஆஃப் சயின்ஸ்*, தேசிய *அகாடமி ஆஃப் என்ஜினியரிங்*, மற்றும் *ஏ.சி.எம்*. அமைப்பின் உறுப்பினராவார்.
# நான்சி லின்ச்

## அங்கீகாரம்

- 1997: *ஏ.சி.எம்*
- 2001: *பி.ஒ.டி.சி*. மாநாட்டின்* டிஜ்க்ஸ்டிரா* பேப்பர் பரிசு
- 2001: தேசிய பொறியியல் அகாடமி
- 2006: *வான் விஞ்ஞார்தன்* விருது
- 2007: *கெநூத் பரிசு*
- 2007: *'பி.ஒ.டி.சி*. மாநாட்டின் *டிஜ்க்ஸ்டிரா* பேப்பர் பரிசு
- 2010: *ஐ.இ.இ.இ. இமானுவேல் ஆர்.பியோர்* விருது
- 2012: *அதீனா* விரிவுரையாளர்
- 2015: தேசிய அறிவியல் அகாடமி
# கும்பளங்கி நைட்ஸ்

**கும்பளங்கி நைட்ஸ்** (Kumbalangi nights) 2019 ஆம் ஆண்டு வெளியான ஒரு மலையாளத் திரைப்படமாகும். மது சி. நாராயணன் இயக்கத்தில் சௌபின் ஷகீர், ஷான் நிகாம், ஸ்ரீநாத் பாஸி, பகத் பாசில் நடித்திருக்கின்றார்கள். திலீஷ் போத்தன், ஷயாம் புஷ்கரன், பகத் பாசில், நஸ்ரியா நசீம் என்பவர்களின் பகத் பாசில் & பிரண்ட்ஸ் மற்றும் வர்க்கிங் க்லாஸ் ஹீரோ ஆகிய நிறுவனங்கள் இப்படத்தை தயாரித்துள்ளது..இந்தத் திரைப்படம் கேரள மாநில அரசின் 3 விருதுகளைப் பெற்றது.
# கும்பளங்கி நைட்ஸ்

## நடிகர்கள்

- ஷான் நிகாம் - பாபி
- ஸ்ரீநாத் பாஸி - போணி
- சௌபின் ஷகீர் - ஸஜி
- மாத்யு தோமஸ் - ப்ரன்கி
- பகத் பாசில் - ஷம்மி
- ரமேஷ் திலக் - முருகன்
- அன்ன பென் - பேபி மோள்
- கிரேஸ் ஆண்டோணி - சிம்மி
# கும்பளங்கி நைட்ஸ்

## வெளியீடு

கும்பளங்கி நைட்ஸ், 2019 பெப்ரவரி 7 ஆம் நாள் வெளியானது.
# கும்பளங்கி நைட்ஸ்

## பாடல்கள்

ஸுஷின் ஷாம் இசையமைத்துள்ள இத்திரைப்படத்தில் 4 பாடல்கள் இடம்பெற்றுள்ளன.
# ஷசாம்! (திரைப்படம்)

**ஷசாம்!** என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த படம் டிசி காமிக்ஸ் வரைகதையில் தோன்றிய கேப்டன் மார்வெல் என்று அழைக்கப்படும் ஷசாம் என்ற அதிசக்திவாய்ந்த கதாபாத்திரத்தை அடிப்படையாக கொண்டு நியூ லைன் சினிமா, டிசி பிலிம்ஸ், தி சப்ரான் கம்பெனி, செவென் பக்ஸ் புரொடக்சன்ஸ் மற்றும் மேட் கோஸ்ட் புரொடக்சன்ஸ் ஆகிய நிறுவனங்கள் மூலம் தயாரிக்க வார்னர் புரோஸ். பிக்சர்ஸ் என்ற நிறுவனம் மூலம் விநியோகம் செய்யப்பட்டது. இது டிசி நீட்டிக்கப்பட்ட பிரபஞ்சத்தின் ஏழாவது திரைப்படம் ஆகும்.  
பீட்டர் சப்ரன் என்பவர் தயாரிக்கும் இந்த படத்தை என்பவர் டேவிட் எப். சாண்ட்பெர்க்கு இயக்க, சக்கரி லெவி, அசர் ஏஞ்சல், மார்க் ஸ்ட்ரோங், ஜாக் இடிலன் கிரேசர் மற்றும் திஜிமோன் கவுன்சோ போன்ற பலர் நடித்துள்ளார்கள். சிறுவயதில் பெற்றோரால் கைவிடப்படும் பில்லி, தந்தையால் வெறுக்கப்படும் வில்லன் இருவருக்கும் இடையே நடக்கும் சண்டை தான் இப்படத்தின் கதை. அதில் மாந்திரீகம், பாசம், நகைச்சுவை சண்டை என அனைத்தும் கலந்த கலவையாக ஷசாமை உருவாக்கி இருக்கிறார் இயக்குநர் டேவிட் எஃப் சான்ட்பெர்க்.  
ஷசாம்! படம் 5 ஏப்ரல் 2019 அன்று ரியல்டி 3 டி, டால்பி சினிமா, ஐமாக்ஸ், 4டி எக்ஸ் மற்றும் ஸ்கிரீன்எக்ஸ் ஆகியவற்றில் வெளியிடப்பட்டது. இந்த படம் வசூல் ரீதியாக வெற்றி பெற்று உலகளவில் 366 மில்லியன் வசூல் செய்தது. இந்த படத்தின் தொடர்சியாக ஷசாம்! பியூரி ஒப் தி காட்சு என்ற படம் 2022 ஆம் ஆண்டு வெளியாகவுள்ளது.
# ஷசாம்! (திரைப்படம்)

## கதைச் சுருக்கம்

மாந்திரீக உலகத்தின் கடைசி மந்திரவாதி 7 தீய சக்திகளை அடக்கி அதனை காத்து வருகிறார். தனது வயது முதிர்ச்சியின் காரணமாக அந்த தீய சக்திகளை பாதுகாக்க நல்ல எண்ணமுள்ள சாம்பியன் ஒருவனை தேர்ந்தெடுக்கும் முயற்சியில் ஈடுபடுகிறார். பலரை சோதனைக்கு உட்படுத்தியும் சோதனையில் எவரும் தேர்ந்து எடுக்க முடியவில்லை. முதியவரான ஷாசாமின் சக்தியை அபகரிக்க துடிக்கும் ஒரு தீயசக்தி. ஒரு கட்டத்தில் தீய சக்திகளை கட்டுப்படுத்த வேறு வழியில்லாமல் பரீட்சை ஏதுமின்றி பில்லி என்ற சிறுவன் ஒருவனை சாம்பியனாக தேர்ந்தெடுக்கிறார். அவர் ஷசாம் என்று அழைக்கப்படுகிறார். கடைசியில், ஷசாமுக்கும், தீய சக்திகளுக்கும் இடையே நடக்கும் சண்டை என்னவானது என்பதே ஷசாமின் கதை.
# ஷசாம்! (திரைப்படம்)

## கதை:

1974 ல் தெட்டஸ் சிவானா காரில் சகோதரர் மற்றும் தந்தையுடன் பயணிக்கும்போது ஷசாம் என்ற பழங்கால மாயத்துறவியின் மாய சக்திகளின் கோயிலுக்கு கொண்டுவரப்படுகிறார். ஷசாம் அவருடைய சக்திகளை சிவானாவுக்கு கொடுக்க நினைக்கும்போது சிவானா மன்னிக்கமுடியாத 7 பாவங்களின் உருவகமான சிலைகளில் மறைந்துள்ள அரக்கர்களால் வயப்பட்டு பேராசைப்படுகிறார். இதனால் மாயத்துறவி சிவானாவை நிராகரித்து அனுப்புகிறார். சிவானா செல்லும் கார் விபத்துக்குள்ளாகிறது.  
நிகழ்காலத்தில் ஆதரவற்ற குழந்தைகளின் காப்பகத்தில் வளர்க்கப்பட்ட பதினான்கு வயது நிரம்பிய பில்லி பேட்சன் விக்டருடைய குடும்பத்தால் தத்தெடுக்கப்படுகிறார் , ஆனால் பேட்சன் 10 வருடங்களுக்கு முன்னால் நடந்த கார்னிவல் விழாவில் அவருடைய சிறுவயதில் தொலைந்துபோன அவருடைய அம்மாவை இப்போதும் தேடிக்கொண்டு இருக்கிறார். அவருடைய புதிய குடும்பத்தில் வளர்ப்பு சகோதரர்கள் மற்றும் சகோதரிகளை அதிகமாக நேசிக்கவில்லை. பள்ளியில் சில முரட்டுத்தனமான மாணவர்களிடமிருந்து சகோதரர்களை காப்பாற்றும் முயற்சியில் பேட்சன் அந்த மாணவர்களால் துரத்தப்படுகிறார். ஒரு தொடர்வண்டியில் ஏறுகிறார். சில நிமிடங்களில் மாயத்துறவியின் கோயிலுக்கு கொண்டுவரப்படும் பில்லி பேட்சனிடம் துறவி ஷசாம் அவருடைய சக்திகளை கொடுத்துவிட்டு மறைகிறார்.  
மாய சக்திகளால் வளர்ந்த மற்றும் சக்திவாய்ந்த கதாநாயகராக மாறும் பேட்சன் மின்னல் சக்திகளால் தெருக்களில் விளையாடுவதும் மக்களுக்கு கையழுத்து போடுவதுமான சின்ன சின்ன விஷயங்களை செய்துகொண்டு இருக்கிறார். இப்போது வளர்ந்த சிவானா பெருமுயற்சிக்கு பின்னால் மறைக்கப்பட்ட கோயிலை கண்டறிந்து அரக்கர்களை விடுதலை செய்கிறார் ஆனால் கொடிய எண்ணமுள்ள சக்திவாய்ந்த அரக்க தலைவராக மாறுகிறார். பேட்சனின் சகோதரர்களை கண்டறிந்து அவருடைய ஷசாம் சக்திகளை அடைய முயற்சிக்கிறார்.  
பேட்சன் அவருடைய அம்மா தற்போது வசிக்கும் முகவரியை புதிய சகோதரனின் உதவியுடன் கண்டறிந்து அவரிடம் சென்று பேசுகிறார். ஆனால் அவருடைய அம்மா பேட்சனின் பாதுகாப்புக்காக அவரை காவல்துறையினரிடம் விட்டுச்சென்றதை சொல்கிறார். இதனால் மனமுடைந்து போகிறார். பேட்சன்/ ஷசாம் ன் தகவல்களை சேகரித்த சிவானா மற்றும் அரக்கர்கள் அவருடைய சகோதரர்களை பயமுறுத்தி பேட்சனை அவருடைய சக்திகளை சிவானாவுக்கு கொடுக்கவேண்டுமென்று அச்சுறுத்துகின்றார். சிவானாவாலும் அரக்கர்களாலும் துரத்தப்படும் பேட்சன் மற்றும் சகோதர்களின் பெருமுயற்சிகளுக்கு பின்னால் கடைசியில் பேட்சன் அவருடைய சக்திகளை மற்ற சகோதர சகோதரிகளுக்கு கொடுக்கிறார். சகோதரர்கள் சக்திவாய்ந்த கதாநாயகர்களாக மாற்றம் அடைந்து மன்னிக்கமுடியாத பாவங்களின் அரக்கர்களை தோற்கடித்து சிவானாவை தோற்கடிக்கின்றனர். பேட்சன் இப்போது அவருடைய புதிய இல்லத்தில் வளர்ப்பு பெற்றோருடனும் மற்றும் சகோதரர்களுடனும் நலமாக வாழ்ந்துகொண்டு இருக்கிறார். கதை முடிகிறது.
# ஷசாம்! (திரைப்படம்)

## நடிகர்கள்

- சக்கரி லெவி - வில்லியம் "பில்லி" பேட்சன் / ('ஷசாம் கதாபாத்திரம்')
- அசர் ஏஞ்சல் - வில்லியம் "பில்லி" பேட்சன் / ('சிறுவன்')
- மார்க் ஸ்ட்ரோங் - டாக்டர் சிவனா
- ஜாக் இடிலன் கிரேசர் - பிரடெரிக் "ஃப்ரெடி" ஃப்ரீமேன், சிறுவன் வில்லியம் "பில்லி" பேட்சனின் நண்பன்
- திஜிமோன் கவுன்சோ - பழைய/முந்திய, ஷசாம்
- ஃபெய்தே ஹெர்மன் - டெய்லா டட்லி
- கிரேஸ் ஃபுல்டன் - மேரி ப்ரோம்ஃபீல்டு
- இயன் சென் - யூஜின் சோய்
# ஷசாம்! (திரைப்படம்)

## வருங்காலம்

### வழித்தொடர்

இந்த படம் ஜூலை 29, 2022 இல் வெளியிட திட்டமிடப்பட்டுள்ளது.
# ஷசாம்! (திரைப்படம்)

## வருங்காலம்

### தொடர் திரைப்படங்கள்

இந்த திரைப்படத்தை டேவிட் எப். சாண்ட்பெர்க்கு என்பவர் இயக்க, கென்றி கெய்டன் மற்றும் கிறிஸ் மோர்கன் ஆகியோர் திரைக்கதை எழுத, சக்கரி லெவி, அசர் ஏஞ்சல், ஜாக் இடிலன் கிரேசர், திஜிமோன் கவுன்சோ, ரேச்சல் சீக்லர், கெலன் மிரென் மற்றும் இலூசி லியு போன்ற பலர் நடித்துள்ளார்கள். இந்த படம் திசம்பர் 16, 2022 அன்று அமெரிக்காவில் வெளியிட திட்டமிடப்பட்டுள்ளது.
# இடம் பொருள் ஏவல்

**இடம், பொருள் ஏவல்** (*Idam Porul Yaeval*) சீனு ராமசாமி இயக்கத்தில் என். லிங்குசாமியின் தயாரிப்பில் வெளிவரவிருக்கும் இந்திய தமிழ் திரைப்படமாகும். இத்திரைப்படத்தில் விஜய் சேதுபதி மற்றும் விஷ்ணு, நந்திதா ஸ்வேதா மற்றும் ஐஸ்வர்யா ராஜேஷ் ஆகியோர் முன்னணி கதாபாத்திரத்தில் நடிக்கின்றனர். இப்படத்திற்கு யுவன்சங்கர் ராஜா இசையமைக்கிறார். ஜனவரி 2013 இல், விஜய் சேதுபதியும் மற்றொரு முக்கியக் கதாபாத்திரத்தில் நடிக்க இருப்பதாக சீனு ராமசாமி தெரிவித்தார். இந்தத் திரைப்படம் மதுரை மற்றும் கொடைக்கானல் அருகே தாண்டிகொடி அருகே மலைகளை அடிப்படையாக கொண்டு படமாக்கப் போவதாகவும் அறிவித்தார். தென்மேற்கு பருவகாற்று (2010) படப்பிடிப்பில் ஈடுபட்டிருக்கும் போது தமிழ்நாட்டின் உட்பகுதியான, கோடலங்காடு கிராமத்திற்கு அருகே உள்ள இடங்களில் அதிக நாட்களை செலவிட்டார். இப்படத்தின் கதை கருவினை எழுத்தாளர் எஸ். ராமகிருஷ்ணன் உருவாக்க, சீனு ராமசாமி திரைக்கதை மற்றும் உரையாடல்களை உருவாக்கினார். 2013 அக்டோபரில் நடந்த நிகழ்ச்சிகளில் என்.ஆர். லிங்குசாமி இப்படத்தைத் தயாரிக்க இருப்பதாக அறிவிக்கப்பட்டது . ரகுநந்தனுக்கு பதிலாக இசையமைப்பாளர் யுவன் ஷங்கர் ராஜா இசையமைப்பார் என அறிவிக்கப்பட்டது. பின்னர் படத்தின் தலைப்பு இடம் பொருள் ஏவல் என மாற்றப்பட்டது, பின்னர் மீண்டும் அட்டகத்தி தினேஷுக்கு பதிலாக விஷ்ணு தேர்ந்தெடுக்கப்பட்டார். பிப்ரவரி 2014 இல், மலைப்பகுதியைச் சேர்ந்த ஒரு விவசாய பெண்ணின் பாத்திரத்திற்காக மனீஷா யாதவ் தேர்ந்தெடுக்கப்பட்டார். படப்பிடிப்பு தொடங்கியவுடன் சீனு ராமசாமிக்கு மனீஷா யாதவின் நடிப்பு பிடிக்காமல் போனதால் அவருக்கு பதிலாக நந்திதா நடிக்க ஆரம்பித்தார். 2014 ஆம் ஆண்டு ஏப்ரல் மாதத்தில், விஷ்ணுவின் காதலியாக நடிகை ஐஸ்வர்யா ராஜேஷ் நடிக்க இருப்பதாக இயக்குநர் உறுதிப்படுத்தினார். மு. காசி விஸ்வநாதன் படத்தின் படத்தொகுப்பாளர் ஆவார், மதயானைக் கூட்டம் (2013) படப்புகழ் ராகுல் தருமன் படத்தின் ஒளிப்பதிவாளர் ஆவார். திருப்பதி பிரதர்ஸ் நிறுவனத்தின் நிதி நெருக்கடியின் விளைவாக இந்தப் படம் இன்னும் முடிக்கப்படவில்லை.
# இடம் பொருள் ஏவல்

## ஒலிப்பதிவு

முதல் முறையாக இயக்குநர் சீனு ராமசாமி யுவன் ஷங்கர் ராஜாவுடன் இணைந்து இடம் பொருள் ஏவல் படத்தில் பணியாற்றியுள்ளார். பாடல் வரிகளை வைரமுத்து எழுதியுள்ளார், இவரும் யுவன் ஷங்கர் ராஜாவுடன் தொழில் வாழ்க்கையில் முதல் முறையாக இணைந்தார். இப்படத்தில் ஆறு பாடல்கள் இடம்பெற்றுள்ளன, மேலும் முழு படமும் படம்பிடித்த பிறகு பெரும்பாலான பாடல்கள் இயற்றப்பட்டன. இருப்பினும், இந்த பாடல்கள், வெளியீட்டுக்குப் பல நாட்களுக்கு முன்னரே இணையத்தில் கசிந்தன.
# பாதரச(I) அயோடைடு

**பாதரச(I) அயோடைடு** (*Mercury(I) iodide*) என்பது Hg<sub>2</sub>I<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசம் மற்றும் அயோடின் தனிமங்கள் சேர்ந்து இச்சேர்மம் உருவாகிறது. ஓளியில் படநேர்ந்தால் பாதரச(I) அயோடைடு சிதைவடைந்து பாதரச டை அயோடைடாக (HgI2) மாறுகிறது.
# பாதரச(I) அயோடைடு

## தயாரிப்பு

பாதரசம் மற்றும் அயோடின் சேர்மங்கள் நேரடியாக ஒன்றுடன் ஒன்று சேர்க்கப்பட்டு பாதரச(I) அயோடைடு உருவாகிறது.
# பாதரச(I) அயோடைடு

## கட்டமைப்பு

நேர்கோட்டு X-Hg-Hg-X அலகுகளை பொதுவாகக் கொண்டிருக்கும் மற்ற பாதரச(I) சேர்மங்களைப் போல Hg2I2 சேர்மமும் 272 பைக்கோமீட்டர் நீளம் கொண்ட Hg-Hg பிணைப்பும் (பாதரசம் உலோகத்தில் Hg-Hg பிணைப்பு நீளம் 300 பைக்கோமீட்டர் ஆகும்) 268 பைக்கோமீட்டர் நீளம் கொண்ட Hg-I பிணைப்பும் கொண்ட நேர்கோட்டு IHg2I அலகுகளைக் கொண்டுள்ளது. ஒட்டுமொத்த ஒருங்கிணைப்பில் ஒவ்வொரு பாதரச அணுவும் எண்கோண வடிவத்தில் உள்ளன. அருகிலுள்ள இரண்டு அயோடின் அணுக்களுடன் மேலும் 351 பைக்கோமீட்டர் நீளத்துடன் கூடுதலாக நான்கு புளோரின் அணுக்கள் காணப்படுகின்றன. உண்மையில் இது மூலக்கூற்று சேர்மம் என்றாலும் Hg22+ 2I− என்று முறைப்படுத்தப்படுகிறது.
# பம்பைமடு

**பம்பைமடு** என்பது இலங்கையின் வட மாகாணத்தில் வவுனியா மாவட்டத்தில் அமைந்துள்ள ஒரு கிராமம் ஆகும். பம்பைமடு மக்களின் முதன்மையான தொழில் வெள்ளண்மை மற்றும் வேளாண்மை சார்ந்த தொழில்களாகும்.
# பம்பைமடு

## அமைவிடம்

பம்பைமடு மாவட்ட தலைநகர் வவுனியாவில் இருந்து வடமேற்கே 12 கிலோமீட்டர் தொலைவில் அமைந்துள்ளது. மன்னாரில் இருந்து தென்கிழக்கே 74 கிலோமீட்டர் தொலைவில் அமைந்துள்ளது. வவுனியா மன்னார் சாலை **A30** பம்பைமடுவை வவுனியாவுடன் இணைக்கிறது.
# ஆலப்பட்டி

**ஆலப்பட்டி** (ALAPPATTI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# ஆலப்பட்டி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 924 வீடுகள் உள்ளன. கிராமத்தின் மொத்த மக்கள் தொகையானது 4000 ஆகும். இதில் ஆண்கள் எண்ணிக்கை 2051, பெண்களின் எண்ணிக்கை 1949 என உள்ளது. மக்களின் கல்வியறிவு விகிதமானது 60.7% என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். அருகில் உள்ள தொடர்வண்டி நிலையம் இராயக்கோட்டை தொடர்வண்டி நிலையம் ஆகும்.
# அப்பிநாயக்கன் கோட்டை

**அப்பிநாயக்கன்கோட்டை** (APPINAYAKKANKOTTAI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# அப்பிநாயக்கன் கோட்டை

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 154 வீடுகள் உள்ளன. கிராமத்தின் மொத்த மக்கள் தொகையானது 719 ஆகும். இதில் ஆண்கள் எண்ணிக்கை 369, பெண்களின் எண்ணிக்கை 351 என உள்ளது.
# அப்பிநாயக்கன் கோட்டை

## ஊரில் உள்ள கோயில்கள்

- அப்பிநாயக்கன் கோட்டை அனுமந்தராய சுவாமி கோயில்
# அரயனப்பள்ளி

**அரயனப்பள்ளி** (ARIYANAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# அரயனப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 22 கிலோமீட்டர் தொலைவிலும், வேப்பனப்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 264 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 125 வீடுகள் உள்ளன. கிராமத்தின் மொத்த மக்கள் தொகையானது 514 ஆகும். இதில் ஆண்கள் எண்ணிக்கை 260, பெண்களின் எண்ணிக்கை 254 என உள்ளது. மக்களின் கல்வியறிவு விகிதமானது 50.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஆவல்நத்தம்

**ஆவல்நத்தம்** (AVALNATTAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# ஆவல்நத்தம்

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 24 கிலோமீட்டர் தொலைவிலும், வேப்பனப்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 276 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 237 வீடுகள் உள்ளன. கிராமத்தின் மொத்த மக்கள் தொகையானது 1021 ஆகும். இதில் ஆண்கள் எண்ணிக்கை 500, பெண்களின் எண்ணிக்கை 521 என உள்ளது. மக்களின் கல்வியறிவு விகிதமானது 45.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஆவல்நத்தம்

## ஊரில் உள்ள கோயில்கள்

- ஆவல்நத்தம் காசீஸ்வரர் மற்றும் பசுவேஸ்வரர் கோயில்
- ஆவல்நத்தம் பாண்டியராஜா கோயில்
- ஆவல்நத்தம் வரதராஜ பெருமாள் கோயில்
# கலா கீர்த்தி

**கலா கீர்த்தி விருது** என்பது இலங்கை அரசு கலை, கலாச்சாரம் மற்றும் நாடக துறைகளில் சிறந்து விளங்கும் நபர்களை சிறப்பிக்க வழங்கும் விருது ஆகும். இலங்கையில்
கலை, கலாச்சாரம் மற்றும் நாடக துறைகளுக்கான உயரிய விருதாக கலா கீர்த்தி விருது உள்ளது. எனவே விருதை பெற்ற கலைஞர்கள் தங்களின் பெயருக்கு முன்னாள் கலா கீர்த்தி என சேர்த்து அழைத்துக்கொள்கின்றனர்.
# கலா கீர்த்தி

## விருது பெற்றவர்கள்

விருது பெற்ற கலைஞர்கள்
# கலா கீர்த்தி

## விருது பெற்றவர்கள்

### 1986

- டபிள்யூ. டி. அமரதேவா
- லெஸ்டர் ஜேம்ஸ் பீரிஸ்
மற்றும் பலர்
# கலா கீர்த்தி

## விருது பெற்றவர்கள்

### 1993

- காமினி பொன்சேகா
மற்றும் பலர்
# கலா கீர்த்தி

## விருது பெற்றவர்கள்

### 1994

- சித்திரசேன
மற்றும் பலர்
# கலா கீர்த்தி

## விருது பெற்றவர்கள்

### 2005

- தர்மசேன பத்திராஜா
- தர்மசிறி பண்டாரநாயக்க
- கார்த்திகேசு சிவத்தம்பி
- மாலினி பொன்சேகா
- சியாம் செல்வதுரை
- சிபில் வத்தசிங்க
மற்றும் பலர்
# நிபுன பண்டார

**நிபுன பண்டார** (ஆங்கிலம்:**Nipuna Bandara**) என்பவர் இலங்கை நாட்டைச் சேர்ந்த கால்பந்து ஆட்டக்காரர் ஆவார்.
# நிபுன பண்டார

## சர்வதேச போட்டி

நிபுன பண்டார இலங்கை அணி மூலம் பூட்டான் அணியை 2011 ஆம் ஆண்டு இந்தியாவில் தெற்காசிய கால்பந்துக் கூட்டமைப்பு நடத்திய முதன்மை ஆட்டத்தில் எதிர்கொண்டார். இதில் இவர் இருமுறை இலக்கை பெற்றார். இதனால் இலங்கை **3-0** என்ற கணக்கில் வெற்றி பெற்றது.
# நிபுன பண்டார

## சர்வதேச போட்டி

### சர்வதேச இலக்குகள்

*இலங்கையின் இலக்குகள் மற்றும் முடிவுகள் முதல் பட்டியலில்*.  
| இலக்கு | தேதி | இடம் | எதிர் அணி | மதிப்பெண் | முடிவு | போட்டி |
| --- | --- | --- | --- | --- | --- | --- |
| 1. | 3 டிசம்பர் 2011 | ஜவஹர்லால் நேரு விளையாட்டரங்கம், புதுடெல்லி, இந்தியா | பூட்டான் | **2**–0 | 3–0 | 2011 தெற்காசிய கால்பந்துக் கூட்டமைப்பின் முதன்மை ஆட்டம் |
| 2. | **3**–0 | } |  |  |  |  |
# பவானி சங்கர சேதுபதி

**பவானி சங்கர சேதுபதி** என்பவர் இராமநாதபுரம் சமஸ்தான மன்னராவார். இவர் *சுந்தரேஸ்வர ரகுநாத சேதுபதி* மன்னரைப் போரில் கொன்று சேதுபதி மன்னரானார். இவர் இரகுநாத கிழவன் சேதுபதியின் மகன் ஆவார்.
# பவானி சங்கர சேதுபதி

## பதவியைக் கைப்பற்றுதல்

இரகுநாத கிழவன் சேதுபதியின் மகனான இவர். அவரது தந்தையின் மறைவுக்குப்பிறகு அரியணை ஏற விரும்பினார். ஆனால் இவர் சேதுபதி மன்னருக்கும் செம்பிநாட்டு மறக்குல பெண்மணிக்கும் பிறக்காதவர் என்ற காரணத்தினால் இராமநாதபுர அரண்மனை மரபின்படி இவருக்கு அரசுரிமை மறுக்கப்பட்டது. அப்போதிருந்து 15 ஆண்டுகளுக்குப்பிறகு தன் கனவை நிறைவேற்றிக்கொண்டார்.  
இராமநாதபுரத்தைக் கைப்பற்றுவதற்காக பவானி சங்கர சேதுபதி தஞ்சை மராட்டிய மன்னரின் உதவியை நாடினார். அவர் செய்யும் படை உதவிக்கு கைமாறாக தான் இராமநாதபுரம் சேதுபதியானதும் சேதுநாட்டின் வடபகுதியாக விளங்கிய சோழமண்டலப் பகுதிகளைத் (பட்டுக்கோட்டை சீமையை) தஞ்சை மன்னருக்கு விட்டுக்கொடுப்பதாக வாக்களித்தார். ஆனால் இராமநாதபுரத்தைக் கைப்பற்றிய பிறகு தஞ்சை மன்னருடன் செய்துகொண்ட ஒப்பந்தத்தை நிறைவேற்றவில்லை. இதனால் கோபமுற்ற தஞ்சை மராத்திய மன்னர் பவானி சங்கர சேதுபதியின் எதிரிகளின் படையெடுப்புக்கு உதவி செய்தார். இந்தப் போருக்கு மறைந்த சுந்தரேஸ்வர சேதுபதியின் சகோதரர் கட்டையத்தேவரும், முத்து விஜய ரகுநாத சேதுபதியின் மருகர் ஆன சசிவர்ணத் தேவரும் தலைமை தாங்கி வந்தனர். ஓரியூர் அருகில் நடந்த போரில் பவானி சங்கரத் தேவர் தோற்கடிக்கப்பட்டார். பின்னர் அவர் சிறைபிடிக்கப்பட்டு தஞ்சாவூருக்கு அனுப்பப்பட்டார். அவரது முடிவு பற்றிய விபரங்கள் எதுவும் கிடைக்கவில்லை.
# குமார முத்து விஜய ரகுநாத சேதுபதி

**கட்டையத் தேவர் (எ) குமார முத்து விஜய ரகுநாத சேதுபதி** (கி.பி. 1728 - 1735) என்பவர் இராமநாதபுரம் சமஸ்தான மன்னராவார். இவர் பவானி சங்கர சேதுபதி மன்னரைப் போரில் தோற்கடித்து சேதுபதி மன்னரானார். இவர் மறைந்த சுந்தரேஸ்வர சேதுபதியின் சகோதரர் ஆவார்.
# குமார முத்து விஜய ரகுநாத சேதுபதி

## பதவியைக் கைப்பற்றுதல்

பவானி சங்கர சேதுபதி இராமநாதபுரத்தின் ஆட்சியைக் கைப்பற்ற தஞ்சை மராட்டிய மன்னர் உதவினார். அவரது உதவிக்கு கைமாறாக பவானி சங்கர சேதுபதி அளித்த வாக்கின்படி சேதுநாட்டின் வடபகுதியான பட்டுக்கோட்டை சீமையை தஞ்சை மன்னருக்கு அளிக்கவில்லை என்ற கோபத்தில் இருந்தார். இதை தனக்கு சாதகமாக பயன்படுத்திக்கொண்ட கட்டையத்தேவர் தஞ்சை மன்னரை அணுகி அவரின் உதவிபெற்று படையெடுத்து வந்து பவானி சங்கர சேதுபதியைத் தோற்கடித்து, குமாரமுத்து விஜயரகுநாத சேதுபதி என்ற பெயருடன் 1728ல் சேதுநாட்டின் மன்னர் ஆனார்.
# குமார முத்து விஜய ரகுநாத சேதுபதி

## நாட்டுப் பிரிவினை

தஞ்சை மன்னருக்கு அளித்த வாக்கின்படி அரது உதவிக்கு கைமாறாக பட்டுக்கோட்டை சீமைப்பகுதியை குமார முத்து விஜய ரகுநாத சேதுபதி அளித்தார். மீதமுள்ள சேதுநாடும் இருபகுதிகளாகப் பிரிக்கப்பட்டு போரில் தனக்கு உதவிய சசிவர்ணத் தேவருக்கு வைகை ஆற்றின் வடகரைக்கும் பிரான்மலைக்கும் இடைப்பட்ட பகுதியை சின்ன மறவர் சீமை என்ற பெயருடன் பிரித்துக் கொடுக்கப்பட்டது.
# ம. வரலட்சுமி

**ம. வரலட்சுமி** (*M. Varalakshmi*) என்பவர் ஒரு இந்திய அரசியல்வாதியும், தமிழகத்தின் 15 ஆவது சட்டமன்ற உறுப்பினரும் ஆவார். இவர் செங்கல்பட்டு மாவட்டத்திற்குட்பட்ட செங்கற்பட்டு சட்டமன்றத் தொகுதியில் திராவிட முன்னேற்றக் கழகத்தின் சார்பில் 2016 ஆண்டு தமிழ்நாடு சட்டமன்றத் தேர்தலில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் காஞ்சிபுரம் மாவட்டம், சிங்கப்பெருமாள் கோவிலுக்கு அருகில் உள்ள ஆப்பூரில் வசித்து வருகிறார். இவரது கணவர் ப. மதுசூதனன் ஆவார். இவர் முன்னதாக கிராம சுகாதார செவிலியராகப் பணியாற்றியுள்ளார். 2016 சட்டமன்ற தேர்தலில் இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் சார்பில் கமலக்கண்ணன் போட்டியிட்டார்.
# ஆடம்சைட்டு-(Y)

**ஆடம்சைட்டு-(Y)** (*Adamsite-(Y)*) என்பது NaY(CO<sub>3</sub>)<sub>2</sub>•6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். முன்னதாக இக்கனிமத்தின் அனைத்துலக கனிமவியல் சங்கத்தின் குறியீடு ஐ.எம்.ஏ. 1999-020 என்று அடையாளப்படுத்தப்பட்டிருந்தது. சோடியம், இட்ரியம், கார்பன், ஆக்சிசன் மற்றும் ஐதரசன் ஆகிய தனிமங்களின் கனிமமாக ஆடம்சைட்டு அறியப்படுகிறது. மெக்கில் பல்கலைக்கழகத்தைச் சேர்ந்த நிலவியல் பேராசிரியர் பிராங் தாவ்சன் ஆடம்சு (1859-1942) கண்டுபிடித்த காரணத்தால் ஆடம்சைட்டு என்ற பெயர் கனிமத்திற்குச் சூட்டப்பட்டது. இக்கனிமத்தின் மோவின் அளவுகோல் கடினத்தன்மை மதிப்பு 3 ஆகும்.  
பன்னாட்டு கனிமவியல் சங்கம் ஆடம்சைட்டு-(Y) கனிமத்தை Ads-Y என்ற குறியீட்டால் அடையாளப்படுத்துகிறது.
# லிம்பு மக்கள்

**லிம்பு** அல்லது **யக்துங்** (*Limbu people*) என்பவர்கள் இந்தியத் துணைக்கண்டத்தின் இமயமலையின் லிம்புவன் பகுதிக்கு சொந்தமான உள்ளூர் மற்றும் பூர்வகுடி மக்கள் ஆவர். இந்தப் பகுதி இன்று நவீன கிழக்கு நேபாளம், வடக்கு சிக்கிம் மற்றும் மேற்கு பூட்டான் ஆகியற்றில் அடங்கியுள்ளது.</ref>  
லிம்பு என்பதின் அசல் பெயர் *யக்துங்* என்பாதாகும். லிம்பு ஆண்கள் மற்றும் பெண்கள் "யக்தும்மா" அல்லது "யக்துங்மா" என்று அழைக்கப்படுகின்றனர். பண்டைய நூல்களில், "யக்துங்" அல்லது "யகுதம்" என்பது சீனாவில் இருந்த ஒரு மக்கள் வகைப்பாடு ஆகும், மேலும் அதன் பொருள் ‘யக்ஷா’ - ‘வென்றவர்’ என சிலர் புரிந்து கொள்கின்றனர். ஆனால் லிம்பு மொழியில் இது “மலைகளின் நாயகர்கள்” (யக் - மலை, துங் அல்லது தம் - நாயகர்கள் அல்லது வலிமைமிக்க வீரர்கள்) என்று பொருள்படும், இவர்கள் பண்டைய கிரட்டாஸ் மக்களுடன் தொடர்பு கொண்டவர்கள். ஷா கிங்ஸ் லிம்பூ என்பது கிராமத் தலைவர்களுக்கும் மட்டுமே வழங்கப்பட்ட ஒரு சிறப்புப் பெயராகும். சுபா என்ற சொல் பழங்கால யாக்தங் சொற்களல்ல, ஆனால் இப்போது அவை கிட்டத்தட்ட ஒன்றுக்கொன்று மாற்றத்தக்கவை.  
அவர்களது வரலாறு போங்சோலி என்றும் வனிசாவலி என்றும் அழைக்கப்படும் ஒரு புத்தகத்தில் பிரசுரிக்கப்பட்டுள்ளது, அதில் பெரும்பாலானவை பழமையான குடும்பங்களின் அமைப்பைப் பற்றிச் சொல்கிறது. நூற்றுக்கணக்கான லிம்பு வாரிசுகளும் பழங்குடியினரும் உள்ளனர். ஒவ்வொரு லிம்பு வாரிசுகளின் கீழ் அவர்களின் கோட்பாடு மற்றும் அவர்களின் தோற்றம் ஆகியவற்றை வைத்து வகைப்படுத்தப்படுகிறது.
# லிம்பு மக்கள்

## மொழி

20 ஆம் நூற்றாண்டின் முந்தைய நூற்றாண்டு எழுத்துகளை வைத்திருக்கும் மத்திய இமயமலையின் சில சீன-திபெத்திய மொழிகளில் லிம்புவும் ஒன்று.<small>(ஸ்ப்ரிக் 1959: 590)</small> <small>, (ஸ்ப்ரிக் 1959: 591-592 & எம்: 1-4)</small>
# லிம்பு மக்கள்

## மொழி

### உயிர் மற்றும் மெய்

ʌ, ɑ, I, u, E, ɑi, o, ɑu, ɛ, ɔ
மெய்யெழுத்துகள்:
k, kh, G, gh, ŋ, c/ts, ch/tsh, j/dz, jh/dz, T, th, D, dh, n, p, ph, B, bh, m, j, R, L, w, sh, s, h, tr
# லிம்பு மக்கள்

## கலாச்சாரம்

அவர்களது சொந்த வாழ்க்கையில் பல சடங்குகள் லிம்பஸ் மக்கள் நடைமுறைப்படுத்துகிறார்கள். அவர்கள் பரம்பரை பரவலாக இல்லை என்று அவர்கள் நம்புகிறார்கள். மாறாக, ஒரு பெண் தன் தாயின் தெய்வங்களை சுவீகரிதுக் கொள்கிறாள், அவள் திருமணம் செய்து கொண்டு கணவன் வீடு வரும்போது, அவள் தன் தெய்வங்களையும் உடன் கொண்டு வருகிறாள்.  
லிம்பு மக்கள் அவர்களது இறந்தவர்களை அடக்கம் செய்த பின்னர், இரண்டு முதல் மூன்று நாட்கள் வரை சடங்குகள் செய்வார்கள். இச்சடங்குகளில், இறந்தவர்களின் தலையின் முன் பக்கத்தில் ஒரு நாணயத்தை வைக்கின்றனர். மூக்கையும், காதுகளையும் மூடி, உதடுகளில் மதுவினை ஊற்றுகிறார்கள். வீதிகளை சுத்தப்படுத்த ஒரு சடங்கினை மேற்கொள்கின்றனர். உறவினர்கள், மற்றும் பார்வையாளர்கள் பணம் மற்றும் மதிப்புமிக்க ஒரு பொருளை இறந்த உடலின் மேல் ஒரு பிரசாதம் போல இடுகிறார்கள். இறந்தவரின் மகன்கள் தலை மற்றும் புருவங்களை மழித்துக் கொள்கின்றனர். மரத்தாலான பெட்டியில் வெள்ளை துணி கொண்டு உடலை மூடி புதைக்கின்றனர். இறந்தவரின் பாலினத்தை பொறுத்து துக்க காலத்தின் நீளம் மாறுபடும்.
# லிம்பு மக்கள்

## கலாச்சாரம்

### ஆடை மற்றும் ஆபரணங்கள்

லிம்பஸின் பாரம்பரிய உடை மெக்லி மற்றும் டாகா என்பதாகும். மாங்க்சே என்ற ஒரு நிகழ்ச்சியில் (கடவுள் + வழிபாடு), யக்தூங் மக்கள் வெள்ளி நிறத்தில் மெக்லி மற்றும் டாகாவை அணிந்துகொள்கிறார்கள், அது தூய்மையை அடையாளப்படுத்துகிறது. பாரம்பரிய துணியில் வடிவியல் வடிவங்களில் கைத்தறியில் நெசவு செய்தவையே டாக்கா என்பதாகும். லிம்பு ஆண் எப்போதும் ஒரு தாக்கா தொப்பி மற்றும் ஸ்கார்ஃப் அணிதிருப்பார்கள். லிம்பு பெண்கள் தாக்கா புடவை, மெக்லி, ரவிக்கை மற்றும் மேல்துண்டு அணிந்து காணப்படுவார்கள்  
பழமையான நாட்களில், லிம்பஸ் மக்கள் பட்டுப் நெசவில் திறமையானவர்களாக இருந்துள்ளனர். கிரட்டிஸ்கள் பட்டு வர்த்தகர்களாகவும் அறியப்பட்டனர். ஜே. பி. சுபா மற்றும் இமன் ஜின் செம்ஜாங் ஆகியோரின் கூற்றுப்படி, க்ரிட் என்பது கேரடா (பட்டுப் புழு)என்ற வடிவத்திலிருந்து வந்திருக்கலாம் எனத் தெரிகிறது.
# லிம்பு மக்கள்

## கலாச்சாரம்

### ஆடை மற்றும் ஆபரணங்கள்

#### பெண் ஆடைகள் மற்றும் ஆபரணம்

- மெக்லி- நீண்ட ஆடை துணி ஒரு கிடைமட்ட துண்டு அணிந்த பாணி
- சுங்லோக்கெக் / சூரியகாம்பா-ரவிக்கை
- ஒன்றுக்கொன்று இணைந்திருக்கும் சௌபாண்டி சோலோ-ரவிக்கை
- சிம்- 'குன்யோ' நேபாளி. ஒரு பாவாடை போன்ற ஒரு துணியால் மூடப்பட்ட துணி.
- இடுப்பு கயிறு  
லிம்பு பெண்கள் தங்க நகைகளை உபயோகிக்கவும், அன்றாடம் அவர்கள் பெருமையுடன் அனியவும் செய்கின்றனர். தங்கம் தவிர வெள்ளி, கண்ணாடி கற்கள், பவளம் / அம்பர்), மற்றும் ரத்தின ஆபரணங்களையும் அணிவர். பெரும்பாலான லிம்பு ஆபரணங்கள் இயற்கை வடிவானவை. இப்போதெல்லாம், பாரம்பரிய லிம்பு ஆபரணங்களை பல்வேறு இன குழுக்களால் பயன்படுத்தப்படுகின்றன மற்றும் நேபாள் போன்ற பகுதிகளில் இந்த வகைகளை காணலாம். நேபாளி ந்கைகள் என்று குறிப்பிட்டு வெவ்வேறு நகைகள் கடைகளில் விற்பனை செய்யப்படுகிறது.